05/10/2022 | Administración LocalMunicipal
Cambre
Publicación edicto padrón do prezo público por actividades extraescolares en periodos vacacionais: ¿Campamento urbano de verán 2022¿ (3ª quenda, do 1 ao 12 de agosto de 2022, e na 4ª quenda, do 17 ao 31 de agosto de 2022)

Por resolución da concelleira delegada núm.1699/2022 de data 29 de setembro de 2022, acordouse: PRIMEIRO: Aprobar o padrón fiscal do prezo público por actividades extraescolares municipais, programa de actividades extraescolares en periodos vacacionais “Campamento urbano de verán 2022” (3ª quenda: do 1 ao 12 de agosto de 2022), que comprende 169 recibos e 24 cotas cero dun total de 120 persoas participantes e os importes correspondentes que deberán aboar en función da súa capacidade económica e da modalidade elixida por un importe total de oitomil cincocentos vinteoito euros (8.528,00 €), desde Delfina Anceume Pietrzyk, Gadiel Lupica Puigdemunt ata Zaheer Moldovan Silven, Begoña. SEGUNDO: Aprobar o padrón fiscal do prezo público por actividades extraescolares municipais, programa de actividades extraescolares en periodos vacacionais “Campamento urbano de verán 2022” (4ª quenda: do 17 ao 31 de agosto de 2022), que comprende 76 recibos e 4 cotas cero dun total de 50 persoas participantes e os importes correspondentes que deberán aboar en función da súa capacidade económica e da modalidade elixida por un importe total de catromil trescentos trinta e un euros con oitenta céntiimos (4,331.80 €), desde Felix Oscar Labordena Olivart, Eduardo ata Felipe Nicolas Mokhfi Bares, Irene. TERCEIRO: Expoñer ao público os datos incorporados ao padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días desde a correspondente publicación, servirá de notificación colectiva a todos os contribuintes, nos termos establecidos no artigo 102.3 da Lei 58/2003, do 17 de decembro, xeral tributaria. CUARTO: Contra as liquidacións incorporadas aos padróns todos os interesados poderán interpoñer recurso de reposición ante a alcaldia, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes contado desde o día seguinte ao remate da exposición ao público dos padróns. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes desde a súa interposición. Contra a desestimación presunta do recurso poderase interpoñer recurso contencioso-administrativo ante o Xulgado do Contencioso-administrativo da Coruña, no prazo de dous meses, desde a notificación da resolución expresa, ou de seis meses desde que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime conveniente. A data de cargo dos recibos domiciliados será o 10 de outubro de 2022. Cambre, a 29 de setembro de 2022 A concelleira delegada da área de Economía, Facenda e Recursos Humanos P. D (RA núm.1323/2019, do 1 de xullo) María Dolores Pan Lesta